Þetta býður líka heim þeirri hættu að stjórnmálamenn eru settir í þá aðstöðu að trúverðugleiki þeirra er alltaf undir . Katrín Baldursdóttir skrifar : Vararíkissaksóknari lýsir hér vel spillingunni í þjóðfélaginu , hvernig fjárglæpamenn sleppa , frændhygli , afskipti stjórnmálamanna af dómskerfinu og skömmtunarkerfi þeirra til rannsókna á glæpum . „ Það er enginn sem gerir athugasemd við það að refsa manni sem stelur sér kókflösku á Laugaveginum og oft verður mikil umræða um lítil mál sem valda takmörkuðum skaða . Þessir menn sem við fáumst við eru í þeirri aðstöðu að geta svipt okkur starfinu , eignunum og eftirlaununum , “ segir Helgi Magnús Gunnarsson vararíkssaksóknari . Helgi Magnús er ekki hissa á því að við séum á gráa listanum yfir peningaþvætti . Engar varnir hafi verið fyrir hendi hér til að taka á peningaþvætti og alltaf beðið eftir einhverjum tilkynningum frá bönkunum . En tilkynningarnar þaðan voru bara um smáglæpamennina , t.d. í fíkniefnaheiminum . Stórlaxarnir hafa sloppið . „ En fyrir þá sem voru að eiga við þessa stóru viðskiptavini , og voru að millifæra stórar upphæðir fyrir þá , þeir kusu að koma ekki þessum upplýsingum á framfæri . “ Helgi Magnús segir líka afar slæmt hversu stjórnmálamenn eru tengdir dómsvaldinu , sem geti leitt til þess að þeir hafi áhrif á niðurstöðu dóma . Þetta lýsi sér meðal annars í því að stjórnmálamenn ákveði fjárframlög til dómsvaldsins eins og núna í Samherjamálinu . „ Slíkar ákvarðanir um fjárútlát í einstökum málum eru óheppilegar . Í fyrsta lagi býður þetta upp á það að , ef við værum með þannig stjórnmálamenn að þeir vilji hafa áhrif á niðurstöðu stórra efnahagsbrotamála gegn fjársterkum aðilum sem gætu verið tengdir þeim á einhvern hátt , að þeir vilji nú kannski ekkert að þetta eða hitt málið fái framgang . Þetta býður líka heim þeirri hættu að stjórnmálamenn eru settir í þá aðstöðu að trúverðugleiki þeirra er alltaf undir . “